S-164/2013

Mál þetta höfðaði lögreglustjórinn á Akranesi með ákæru 17. október 2013 á hendur ákærða, A-kk-þgf F. A-kk-þgf, kt. ..., Holtsflöt 4, Akranesi. Málið var dómtekið 21. nóvember 2013.

Í ákæruskjali segir að málið sé höfðað gegn ákærða fyrir „líkamsárás, með því að hafa, aðfaranótt sunnudagsins 7. júlí 2013, slegið K-kk-þf M-kk-þf, kt. ..., einu höggi, með krepptum hnefa hægri handar, sem hafnaði á vinstra eyra K-kk-ef, þar sem þeir voru staddir í kjallaraherbergi að Garðsbraut 45, Akranesi, með þeim afleiðingum að hann hlaut tvö stór sár á vinstra eyra sem þurfti að sauma saman með 17 sporum.

Telst háttsemi þessi varða við 1. mgr. 217. gr. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og greiðslu alls sakarkostnaðar.

Í málinu hefur K-kvk-nf J-kvk-nf hdl. lagt fram skaðabótakröfu f.h. S-kk-ef K-kk-ef K-kk-ef hdl. er krafan gerð f.h. K-kk-ef M-kk-ef, kt. ... og er þess krafist að ákærði verði dæmdur til að greiða kröfuhafa kr. 1.600.000,00 með vöxtum skv. 8. gr. laga nr. 38/2001 um vexti og verðtryggingu frá 7. júlí 2013 til þess dags er mánuður er liðinn frá birtingu kröfunnar, en með dráttarvöxtum skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist réttargæsluþóknunar úr hendi ákærða, brotaþola að skaðlausu, skv. framlögðum reikningi. Áskilinn er réttur til að koma að fyllri gögnum síðar vegna sjúkrakostnaðar og annars kostnaðar sem brotaþoli hefur haft af málinu. Einnig til að leggja fram lokavottorð frá lækni áður en til aðalmeðferðar kemur. Auk þess er áskilinn réttur til þess að leiðrétta bótakröfu með tilliti til þessa og þá hækka hana eða lækka.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Er því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til lagaákvæða í ákæru.

Samkvæmt sakavottorði hefur ákærði ekki mál á sakaskrá sem hafa áhrif við ákvörðun refsingar. Þá horfir það ákærða til málsbóta að hann hefur greiðlega gengist við brotunum og fallist á bótaskyldu, að öllu virtu er refsing ákærða hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

Brotaþoli krefst skaðabóta að fjárhæð 1.600.000 krónur úr hendi ákærða, en krafan sundurliðast annars vegar í skaðabætur vegna sjúkrakostnaðar að fjárhæð 100.000 krónur og miskabætur að fjárhæð 1.500.000 krónur. Til stuðnings kröfunni er vísað til 26. gr. skaðabótalaga nr. 50/1993. Einnig er krafist lögmannsþóknunar að fjárhæð 282.375 krónur að meðtöldum virðisauka.

Ákærði hefur viðurkennt bótaskyldu en leggur fjárhæð kröfunnar í mat dómsins. Krafa um sjúkrakostnað er reist á kostnaðaráætlun og þykir því óhjákvæmilegt að vísa þessum kröfulið frá dómi. Með broti sínu hefur ákærði fellt á sig miskabótaábyrgð og verður sú krafa tekin til greina. Þykja þær bætur til brotaþola hæfilega ákveðnar 200.000 krónur. Jafnframt verður tekin til greina vaxtakrafa eins og hún er sett fram, en upphafsdagur dráttarvaxta er miðaður við það tímamark þegar mánuður var liðinn frá því krafan var kynnt ákærða. Enn fremur verður ákærða gert að greiða brotaþola málskostnað sem þykir hæfilega ákveðinn svo sem greinir í dómsorði að viðbættum virðisauka.

Loks verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, A-kk-nf F. A-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði K-kk-þgf M-kk-þgf 200.000 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 7. júlí 2013 til 17. október 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Þá greiði ákærði K-kk-þgf M-kk-þgf 125.500 krónur í málskostnað að meðtöldum virðisaukaskatti.

Ákærði greiði 21.338 krónur í sakarkostnað.

G-kk-nf S-kk-nf